Seoses kiriku noortepäevadega kutsub Laste- ja Noorsootöö Ühendus kõiki noori pildistama. Fotod peavad mahtuma ühise nimetaja alla «Liiklus». Pildid tuleb saata hiljemalt 1. juuniks kas postiga (tavapildid mõõdus 10x15 cm) või interneti teel (digipildid vähemalt 1024x768 pikslit) ühenduse aadressil Kiriku plats 3, Tallinn 10130 või lny@eelk.ee. Lisada oma andmed: nimi, kes sa oled, vanus ja kontakt.